CELEX: C2007/315/31
Language: et
Date: 2007-12-22 00:00:00
Title: Kohtuasi C-355/06: Euroopa Kohtu (teine koda) 18. oktoobri 2007 . aasta otsus (Gerechtshof te Amsterdam (Madalmaad) eelotsusetaotlus) — J. A. van der Steen versus Inspecteur van de Belastingdienst Utrecht-Gooi/kantoor Utrecht (Kuues käibemaksudirektiiv — Iseseisev majandustegevus — Osaühing — Äriühingu majandustegevusega tegelev füüsiline isik, kes on juhataja, ainuosanik ja ainus töötaja)

22.12.2007   
            
            
               ET
            
            
               Euroopa Liidu Teataja
            
            
               C 315/19
            
         Euroopa Kohtu (teine koda) 18. oktoobri 2007. aasta otsus (Gerechtshof te Amsterdam (Madalmaad) eelotsusetaotlus) — J. A. van der Steen versus Inspecteur van de Belastingdienst Utrecht-Gooi/kantoor Utrecht
   (Kohtuasi C-355/06) (1)
   
   (Kuues käibemaksudirektiiv - Iseseisev majandustegevus - Osaühing - Äriühingu majandustegevusega tegelev füüsiline isik, kes on juhataja, ainuosanik ja ainus töötaja)
   (2007/C 315/31)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hageja: J. A. van der Steen
   
      Kostja: Inspecteur van de Belastingdienst Utrecht-Gooi/kantoor Utrecht
   Kohtuasja ese
   Eelotsusetaotlus — Gerechtshof te Amsterdam — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõike 1 tõlgendamine — Füüsiline isik, kelle tegevus osaühingus seisneb kõigi tööde konkreetses teostamises osaühingu juhataja, ainuosaniku ja ainsa töötajana
   Resolutiivosa
   Selleks, et kohaldada nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõike 4 teist lõiku füüsilise isiku suhtes, kes — täites selle äriühinguga sõlmitud töölepingut, kus ta on muu hulgas ainuosanik, juhataja ning ainus töötaja — teeb kogu töö maksukohustuslasest äriühingu nimel ja arvel, ei pea see füüsiline isik ise olema maksukohustuslane selle direktiivi artikli 4 lõike 1 tähenduses.
   
      (1)  ELT C 294, 2.12.2006.